NARIADENIE KOMISIE (ES) č. 1829/2004
z 21. októbra 2004,
ktorým sa prijímajú výnimky od ustanovení nariadenia Európskeho parlamentu a Rady (ES) č. 2150/2002 o štatistike o odpadoch, pokiaľ ide o Belgicko, Portugalsko, Grécko a Cyprus
(Text s významom pre EHP)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Európskeho parlamentu a Rady (ES) č. 2150/2002 z 25. novembra 2002 o štatistike o odpadoch (1), najmä na jeho článok 4 ods. 1,
so zreteľom na žiadosť, ktorú predložilo Belgicko 12. novembra 2003,
so zreteľom na žiadosť, ktorú predložilo Portugalsko 4. decembra 2003,
so zreteľom na žiadosť, ktorú predložilo Grécko 15. januára 2004,
so zreteľom na žiadosť, ktorú predložil Cyprus 4. marca 2004,
keďže:
(1)
V súlade s článkom 4 ods. 1 nariadenia (ES) č. 2150/2002 môže Komisia počas prechodného obdobia udeliť výnimky z niektorých ustanovení príloh tohto nariadenia.
(2)
Tieto výnimky by sa mali Belgicku, Portugalsku, Grécku a Cypru udeliť na základe ich žiadosti.
(3)
Opatrenia uvedené v tomto nariadení sú v súlade so stanoviskom Výboru pre štatistické programy, ktorý bol založený rozhodnutím Rady 89/382/EHS, Euratom (2),
PRIJALA TOTO NARIADENIE:
Článok 1
1. Týmto sa udeľujú nasledujúce výnimky z ustanovení nariadenia (ES) č. 2150/2002:
a)
Belgicku sa udeľujú výnimky na vypracovanie výsledkov týkajúcich sa časti 8 ods. 1 podods. 1, bodu 1 (poľnohospodárstvo, poľovníctvo a lesníctvo), 2 (rybolov) a 16 (služby) prílohy I a výsledkov týkajúcich sa časti 8 ods. 2 prílohy II.
b)
Portugalsku sa udeľujú výnimky na vypracovanie výsledkov týkajúcich sa časti 8 ods. 1 podods. 1, bodu 1 (poľnohospodárstvo, poľovníctvo a lesníctvo), 2 (rybolov) a 16 (služby) prílohy I a výsledkov týkajúcich sa časti 8 ods. 2 prílohy II.
c)
Grécku sa udeľujú výnimky pre vypracovanie výsledkov týkajúcich sa časti 8 ods. 1 podods. 1, bodu 1 (poľnohospodárstvo, poľovníctvo a lesníctvo), 2 (rybolov) a 16 (služby) prílohy I a výsledkov týkajúcich sa časti 8 ods. 2 prílohy II.
d)
Cypru sa udeľujú výnimky na vypracovanie výsledkov týkajúcich sa časti 8 ods. 1 podods. 1, bodu 1 (poľnohospodárstvo, poľovníctvo a lesníctvo), 2 (rybolov) a 16 (služby) prílohy I a výsledkov týkajúcich sa časti 8 ods. 2 prílohy II.
2. Výnimky uvedené v odseku 1 sa udeľujú iba s ohľadom na údaje za prvý referenčný rok, teda za rok 2004.
Po uplynutí tejto doby Belgicko, Portugalsko, Grécko a Cyprus doručia údaje od referenčného roku 2006.
Článok 2
Toto nariadenie nadobúda účinnosť 20. deň po jeho uverejnení v Úradnom vestníku Európskej únie.
Toto nariadenie je záväzné v plnom rozsahu a je priamo uplatniteľné vo všetkých členských štátoch.
V Bruseli 21. októbra 2004